Football-land | Βέροια – Κέρκυρα 4-0
Home Super League / Βέροια – Κέρκυρα 4-0	Βέροια – Κέρκυρα 4-0 Γιάννης Χατζηκωνσταντινίδης
Για την ουραγό ομάδα του Ράτκο Ντόστανιτς, η οποία αγνοούσε τη χαρά της νίκης από τις 14 Ιανουαρίου και το 2-0 απέναντι στον Λεβαδειακό, το σημερινό ματς ήταν πραγματικός «τελικός» προκειμένου να φτάσει στους 16 πόντους, όσους έχει και ο προτελευταίος Ηρακλής, και να αυξήσει τις πιθανότητές της να παραμείνει στην πρώτη κατηγορία. Προερχόμενοι από δύο σημαντικα τρίποντα κόντρα σε Αστέρα Τρίπολης και Ξάνθη, οι «Φαίακες» του Μιχάλη Γρηγορίου ταξίδεψαν στην Ημαθία χωρίς άγχος, με στόχο να φύγουν με βαθμό ή βαθμούς, προκειμένου να έρθει ακόμα πιο κοντά η… μαθηματική εξασφάλιση της παραμονής.
Με τον Τζέφρεϊ Σαρπόνγκ να οργανώνει άριστα το παιχνίδι της Βέροιας στο ξεκίνημα του δευτέρου ημιχρόνου, οι γηπεδούχοι κατάφεραν να διπλασιάσουν τα τέρματά τους στο 63′, με προβολή του Στόιτσεφ μετά από κάθετη πάσα του Γκανέζου μέσου. Τα πάντα τελείωσαν ουσιαστικά πέντε λεπτά αργότερα, όταν και πάλι ο Σαρπόνγκ βρήκε τον Παντελή Καπετάνο μέσα στην αντίπαλη περιοχή και ο πρώην διεθνής επιθετικός «έγραψε» το 3-0.
O ρυθμός του αγώνα έπεσε αρκετά στο τελευταίο 20λεπτο, με τον Καντιμοίρη να επεμβαίνει αποτελεσματικά στο κοντινό σουτ του Ντένις Επστάιν στο 87′ και τον Κουτζαβασίλη να σταματάει το βολέ του Τιανί Μπελαΐντ ένα λεπτό αργότερα, αλλά την Βέροια να καταφέρνει να σημειώσει και ένα τέταρτο γκολ στο 89′ με τον 33χρονο αρχηγό της, Σιρίλ Καλί, προ κενής εστίας μετά από δυνατό σουτ του Τόνι Κάλβο στο αριστερό δοκάρι της Κέρκυρας.
Κέρκυρα (Γρηγορίου): Κουτζαβασίλης, Κεϊτά (33′ Ντουαλά), Ντιμιτρόφσκι, Γκομές, Σπίνουλας (65′ Ονίλο), Επστάιν, Κέβιν (46′ Παμλίδης), Ντιόγκο, Τουράμ, Νίκιτ